Diari Oficial de la Generalitat Valenciana


Sumari del DOGV 5522, del 29-05-2007 (2007/6626)

ORDE de 24 d'abril de 2007, del conseller de Sanitat, per la qual es crea el fitxer informatitzat "Infopat".
------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2007/04/24/(1)/dof/vci/html**

### Dades del document

Número de DOGV
:   5522

Data del DOGV
:   29-05-2007

Secció del DOGV
:   I. DISPOSICIONS GENERALS

Número del document
:   2007/6626


Data del document
:   24-04-2007

Organisme emissor
:   Conselleria de Sanitat

Tipus de document
:   Ordre

Descriptors 

:   * legislació
    * base de dades
    * dades personals
    * administració regional

ORDE de 24 d'abril de 2007, del conseller de Sanitat, per la qual es crea el fitxer informatitzat "Infopat". [2007/6626]  
L'article 2 de la Llei Orgànica 15/1999, de 13 de desembre, de Protecció de Dades de Caràcter Personal, establix que la mateixa llei s'aplicarà a les dades de caràcter personal registrades en suport físic que les faça susceptibles de tractament, i a tota modalitat d'ús posterior d'estes dades pels sectors públic i privat.  
Així mateix, l'article 20 de la mateixa llei disposa que la creació, modificació, o supressió dels fitxers de les administracions públiques només podran fer-se per mitjà de disposició general publicada en el Boletín Oficial del Estado o diari oficial corresponent.  
L'article 10 i següents del Decret 96/1998, de 6 de juliol del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat Valenciana, determinen el procediment d'inscripció en el registre esmentat dels fitxers informatitzats de dades personals creades o gestionades pels distints òrgans i entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la conselleria competent per raó de la matèria.  
En atenció de totes estes consideracions, segons que establix l'article 35.e) de la Llei 5/1983, de 30 de desembre, de Govern Valencià i una vegada complits els tràmits establits en l'article 12 del Decret 96/1998, de 6 de juliol, del Govern Valencià, i una vegada emés l'informe preceptiu de l'Àrea Jurídica,  
ORDENE  
Article 1  
La present orde té per objecte la creació i regulació del fitxer informatitzat que se cita en l'annex, de conformitat amb el que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.  
Article 2  
El titular de l'òrgan administratiu responsable del corresponent fitxer adoptarà les mesures de gestió i organització que resulten necessàries per a assegurar la confidencialitat, seguretat i integritat de les dades, així com les conduents a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.  
Article 3  
Les persones afectades del fitxer informatitzat poden exercir el seu dret d'accés, rectificació, i cancel·lació de dades, quan siga procedent, davant de l'òrgan que es concreta en esta orde.  
DISPOSICIÓ FINAL  
La present orde entrarà en vigor l'endemà de la publicació en el Diari Oficial de la Comunitat Valenciana.  
València, 24 d'abril de 2007  
El conseller de Sanitat,  
RAFAEL BLASCO CASTANY  
ANNEX  
Creació de fitxers  
Conselleria de Sanitat  
Direcció General d'Assistència Sanitària  
Infopat  
1. Finalitat i ús del fitxer  
Gestionar i avaluar els resultats del Sistema d'Informació d'Anatomia Patològica.  
Usos:   
Gestió i control sanitari  
Historial clínic  
Investigació epidemiològica  
Gestió d'estadístiques internes  
2. Persones o col·lectius sobre els quals es pretén obtindre dades de caràcter personal.  
Pacients als quals es fa alguna prova d'anatomia patològica en els hospitals públics de la Comunitat Valenciana.  
3. Procedència, procediment i suport per a la recollida de dades de caràcter personal  
Procedència:   
El mateix interessat.  
Procediment:   
Formularis   
Presa de mostres per a proves d'anatomia patològica  
Suport:   
Paper  
Via telemàtica  
4. Estructura bàsica del fitxer automatitzat i la descripció dels tipus de dades de caràcter personal que hi ha incloses.  
DNI  
Núm. SS/mutualitat  
Nom i cognoms  
Núm. d'història clínica  
Núm. SIP  
Resultats de les proves d'anatomia patològica  
Data de naixement  
Sexe  
5. Cessions de dades de caràcter personal i, si és el cas, les transferències de dades que es prevegen a països tercers.  
No estan previstes.  
6. Òrgan responsable del fitxer  
Direcció General d'Assistència Sanitària  
7. Servicis o unitats davant els quals pogueren exercir-se els drets d'accés, rectificació i cancel·lació.  
Servici de Recursos Assistencials  
8. Mesures de seguretat amb indicació del nivell bàsic, mitjà o alt exigible: nivell alt, segons els criteris del Reial Decret 994/1999, d'11 de juny, pel qual s'aprova el Reglament de Mesures de Seguretat dels fitxers informatitzats que continguen dades de caràcter personal.


Còpia Permalink ELI